[< TOP 5.1.1-15 vagy TOP 5.1.2-15 vagy TOP 6.8.2-15>](#netto1)

**ÚTMUTATÓ**

**munkaadó részére a nettó létszámnövekedés megállapításához**

**a <TOP 5.1.1-15 vagy TOP 5.1.2-15 vagy TOP 6.8.2-15> munkaerő-piaci programból nyújtott (bármelyik konstrukciójú) bérköltség támogatás esetén**

1. Meg kell állapítani a munkáltató statisztikai állományi létszámát a kérelem benyújtása napján. (A Központi Statisztikai Hivatal előírásai szerint, minden részmunkaidős is 1 főnek számít.)
2. Meg kell állapítani a munkáltató 6 havi átlagos statisztikai állományi létszámát a kérelem benyújtását megelőző 6 teljes lezárt naptári hónap alapulvételével.
3. Meg kell vizsgálni, hogy a 6 havi átlagos statisztikai állományi létszám nagyobb-e, mint a kérelem benyújtásának időpontjában meglévő statisztikai állományi létszám.
4. Amennyiben igen, vagyis a kérelem benyújtásakor meglévő statisztikai állományi létszám kisebb, mint a megelőző 6 havi átlagos statisztikai állományi létszám, akkor meg kell határozni azon alkalmazottak havi átlagos statisztikai állományi létszámát a kérelem benyújtását megelőző 6 hónapra vonatkozóan, akiknek a munkaviszonya – jogszabályban meghatározott – preferált módon szűnt meg.
5. A preferált módon megszűnt havi statisztikai állományi létszámokból szintén számolni kell 6 havi átlagos statisztikai állományi létszámot.
6. A tényleges 6 havi statisztikai állományi létszámból le kell vonni a preferált módon megszűnt jogviszonyokból számított átlagos statisztikai állományi létszámot. (A 2. pontban kiszámított létszámból le kell vonni az 5. pontban kiszámított létszámot.) Az így kapott létszámot meghaladó létszámfelvétel eredményez nettó létszámnövekedést.
7. Preferált megszűnési módok: munkavállaló részéről történő megszüntetés, munkaképtelenné válás, öregségi nyugdíjazás, önkéntes munkaidő csökkentés, kötelezettségszegés miatti jogszerű elbocsátás, a munkáltató munka törvénykönyvéről szóló 2012. évi I. törvény (továbbiakban: Mt). 78. § (1) bekezdés szerinti azonnali hatályú felmondása.

(Mivel ezek a fogalmak nincsenek teljes mértékben összhangban a magyar munkajogi fogalmakkal, ezért nem preferált megszüntetési módnak kell tekinteni:

* + a felek közös megegyezését, illetve
  + az Mt. 79. § (1) bekezdés b) pontja szerinti azonnali hatályú felmondását.

Mindazok az Mt. hatálya alá tartozó munkaviszony megszűnési, megszüntetési esetek, amelyek nem tartoznak a nem preferált megszüntetési esetek közé (mint például nem preferált a munkaadó felmondása a munkaadó működésével összefüggő okból), azok preferált megszűnési módnak tekinthetők. Ilyen megszüntetési esetek pl.

* + az Mt. 79. § (1) bekezdés a) pontja szerinti azonnali hatályú felmondás, illetve
  + a munkavállalónak a munkaviszonnyal kapcsolatos magatartásával, képességeivel összefüggő okból a munkáltató által közölt felmondás.

Figyelem:a támogatás iránti kérelem benyújtását megelőző 6 hónapban munkavállaló munkaviszonyának működési körben felmerült okból felmondással történő megszüntetése a támogathatóságot kizárja.

Kelt: ……………év ………….hó………nap.

…………………………………

állami foglalkoztatási szervként eljáró járási hivatal részéről

A tájékoztatót ……………………….. napon átvettem:

 munkaadó aláírása